钦定古今图书集成/明伦汇编/氏族典/第170卷 > 颜宗
## 钦定古今图书集成/明伦汇编/氏族典/第170卷 > 颜宗

按《广东通志》：“宗字学渊，南海人。永乐癸卯举于乡，授
福建邵武知县。为政平易恺悌，以救荒悯旱为先。闽
邓茂七作乱，上命率师讨之。渠魁既得，馀党据险，当
道委宗招抚。宗率耆老数辈直诣贼所，贼众皆泣谢
听命，散为良民，所活十万馀人。景泰辛未，九年满考，
擢兵部车驾司主事，转署员外郎。奔母丧归，卒于途。”